Sykling på rødt lys

Sykling på rødt lys et fenomen som er ulovlig i de fleste jurisdiksjoner, men som i praksis gjøres av svært mange. Forkjempere mener at det kan øke sikkerheten til syklistene og lar syklistene spare energi, mens motstandere mener det er komplisert med ulike regler for biler og sykler eller er skeptiske til å gi syklister fordeler.
I den amerikanske delstaten Idaho har det vært lovlig siden 1982 (kjent som Idaho stop eller roll-and-go), og lar syklister tolke stoppskilt som vikeplikt, og rødt lys som stoppskilt. I 2017 kom Delaware med lignende lov, og flere delstater har fulgt etter. Studier i Delaware og Idaho har vist betydelige reduksjoner i krasj ved stoppkontrollerte kryss. Det har blitt hevdet at syklistene får mer respekt for en lov som legaliserer faktisk atferd.
I Frankrike og Belgia har noen vegkryss egne skilt som sier at syklister kan tolke rødt lys som vikeplikt. Det har innimellom blitt tatt til orde for lignende lovendringer i Norge.
Følgende tabell gir en oversikt over lovene i USA per 2023:
Et faktaark fra National Highway Traffic Safety Administration publisert i mars 2023 sier at lover om stop-as-yield og red-as-stop har vist seg å ha sikkerhetsmessige fordeler for syklister, og kan ha positiv innvirkning på miljøet, trafikken og transport. Fungerende administrator Ann Carlson uttalte på en konferanse i oktober 2022 at det øker syklistens synlighet for sjåfører,reduserer eksponeringen deres og fremmer «sikkerhet gjennom antall» ved å oppmuntre flere til å sykle, som igjen reduserer syklistenes generelle risiko.
En studie av «rullende stopp» i Seattle konkluderte med at de støttet påstanden om at syklister er i stand til å ta sikre avgjørelser angående rullende stopp. En undersøkelse av stopp-som-vikeplikt i Colorado fra 2013 (hvor det er lovlig) rapporterte ingen økning i kollisjoner. En annen studie utført i Chicago (hvor det er ulovlig) viste at syklister i liten grad overholder stoppskilt og stopplys når det ikke er kryssende trafikk tilstede, men at de fleste automatisk fortsatt utførte en «Idaho stop», og at det å håndheve eksisterende regler i disse vegkryssene ville virke tilfeldig og lurent.
Ulike tilnærminger til stopp-som-vikeplikt og rødt-som-stopp eksisterer utenfor USA.
I en del land som generelt ikke tillater høyresving på rødt er dette tillatt for syklister, enten generelt som i Belgia, eller på steder med spesifikk merking som Danmark, Tyskland og Frankrike.
I Nederland har man også en egen grønn fase kalt tegelijk groen slik at sykler kan komme seg avgårde før bilene får grønt lys.
Belgia og Frankrike markerer noen trafikklys med egne skilt for syklister som angir «rødt-som-vikeplikt». Med slike skilt kan syklister ignorere det rødt lyset når de svinger til høyre (svinge på rødt) eller fortsetter rett frem. Sving til venstre er fortsatt ikke tillatt ved rødt lys. Rødt-som-vikeplikt-skiltene (høyresving og rett frem) heter henholdsvis B22 og B23 i Belgia, og M12a og M12b i Frankrike. Vikeplikten gjelder for all kryssende rafikk, inkludert fotgjengere.
I Nederland er mange kryss designet for å unngå behov for stoppskilt ved å bruke teknikker som rundkjøringer for å indikere hvem som skal vike.